Diari Oficial de la Generalitat Valenciana


Sumari del DOGV 7841, del 01-08-2016 (2016/6071)

Proposta de Resolució de 12 de juliol de 2016, de la directora de l'Agència Valenciana del Turisme, de concessió d'ajudes dirigides a les entitats locals de la Comunitat Valenciana.
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   7841

Data del DOGV
:   01-08-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/6071


Data del document
:   12-07-2016

Organisme emissor
:   Agència Valenciana del Turisme

Tipus de document
:   Anunci

Anàlisi jurídica

 Descriptors 

:   * Agència Valenciana del Turisme
    * ajuda pública

Proposta de Resolució de 12 de juliol de 2016, de la directora de l'Agència Valenciana del Turisme, de concessió d'ajudes dirigides a les entitats locals de la Comunitat Valenciana. [2016/6071]  
Relació de fets  
Primer. Per Resolució de 18 de febrer de 2016, del president de l'Agència Valenciana del Turisme, publicada en el Diari Oficial de la Comunitat Valenciana (núm. 7732) del dia 2 de març de 2016, es convoquen les ajudes 2016 de l'Agència Valenciana del Turisme dirigides a les entitats locals de la Comunitat Valenciana per als projectes que s'emmarquen en els programes que es detallen en l'annex I de l'esmentada resolució, que són els següents:  
  
Programa 1, «Adequació i posada en valor turístic dels recursos»: 1.740.000 euros (cap VII).  
Programa 2, «Impuls al turisme sostenible»: 250.000 euros (150.000 cap. VII i 100.000 cap. IV).  
Programa 3, «Impuls a l'excel·lència turística»: 80.000 euros (cap IV).  
Programa 4, «Millora de la senyalització turística»: 200.000 euros (cap VII).  
Programa 5, «Impuls imatge de les destinacions turístics: 750.000 euros (cap IV).  
Programa 6, «Adequació i millora de les instal·lacions de la xarxa Tourist Info»: 270.000 euros (cap VII).  
  
Segon. Amb diferents dates van tindre entrada en l'Agència Valenciana del Turisme diverses sol·licituds d'ajuda, acollides als esmentats programes, que han donat lloc a la instrucció dels expedients que figuren en el document annex, adjunt a la present proposta de resolució.  
  
Tercer. D'acord amb el que estableix l'article 8.2 de la resolució de convocatòria, s'ha reunit la Comissió d'Avaluació d'Ajudes en sessió de 7 de juliol de 2016 i ha adoptat, entre altres, els acords següents:  
  
1r. Aprovar la puntuació obtinguda per cada una de les sol·licituds que han sigut avaluades per l'òrgan instructor en cada un dels programes, d'acord amb els criteris de valoració establits en article 7 «Criteris de valoració de les sol·licituds» de la Resolució de 18 de febrer de de 2016, del president de l'Agència Valenciana del Turisme per la qual es regeix la present convocatòria d'ajudes.  
2n. Aprovar el cost subvencionable determinat per l'òrgan instructor, després de l'anàlisi de l'actuació per a la qual se sol·licita ajuda en cada un dels programes.  
3r. Aprovar l'ordenació de les sol·licituds esmentades en els acords anteriors, de major a menor puntuació, excloent-ne aquelles que han obtingut una puntuació inferior a 4 punts.  
  
4t. Considerar favorables les sol·licituds que han obtingut la puntuació que s'indica a continuació per a cada programa:  
  
Programes vinculats a despeses d'inversió  
- Programa 1: sol·licituds que han obtingut una puntuació total igual o superior 5,5 punts i dels quals 3,5 punts corresponen a la puntuació dels criteris específics.  
- Programa 2: sol·licituds que han obtingut una puntuació total igual o superior a 6 punts.  
- Programa 4: sol·licituds que han obtingut una puntuació total igual o superior a 6 punts.  
- Programa 6: sol·licituds que han obtingut una puntuació total igual o superior a 4,5 punts.  
  
Programes vinculats a despeses corrents  
- Programa 2: sol·licituds que han obtingut una puntuació total igual o superior a 6 punts.  
- Programa 3: sol·licituds que han obtingut una puntuació total igual o superior a 4 punts.  
- Programa 5: sol·licituds que han obtingut una puntuació total igual o superior a 4 punts.  
  
5t. Fixar la intensitat de les ajudes per a cada programa, segons els trams de població, en els percentatges següents:  
  
- Programa 1 «Adequació i posada en valor turístic dels recursos»:  
  
- En municipis de fins a 1.000 habitants: un 52,92 % del cost subvencionable.  
- En municipis entre 1.001 i 5.000 habitants: un 47,92 % del cost subvencionable.  
- En municipis entre 5.001 i 20.000 habitants: un 42,92 % del cost subvencionable.  
- En municipis de més de 20.001 habitants: un 34,92 % del cost subvencionable.  
  
- Programa 2 «Impuls al turisme sostenible»:  
- En municipis de fins a 1.000 habitants: un 44,12 % del cost subvencionable.  
- En municipis entre 1.001 i 5.000 habitants: un 39,12 % del cost subvencionable.  
- En municipis entre 5.001 i 20.000 habitant: un 34,12 % del cost subvencionable.  
- En municipis de més de 20.001 habitants: un 24,12 % del cost subvencionable.  
  
- Programa 3 «Impuls a l'excel·lència turística»:  
- En municipis de fins a 1.000 habitants: un 70 % del cost subvencionable.  
- En municipis entre 1.001 i 5.000 habitants: un 65 % del cost subvencionable.  
- En municipis entre 5.001 i 20.000 habitants: un 60 % del cost subvencionable.  
- En municipis de més de 20.001 habitants: un 50 % del cost subvencionable.  
  
- Programa 4 «Millora de la senyalització turística»:  
- En municipis de fins a 1.000 habitants: un 52,50 % del cost subvencionable.  
- En municipis entre 1.001 i 5.000 habitants: 47,50 % del cost subvencionable.  
- En municipis entre 5.001 i 20.000 habitants: un 42,50 % del cost subvencionable.  
- En municipis de més de 20.001 habitants: un 32,50 % del cost subvencionable.  
  
- Programa 5 «Impuls imatge de les destinacions turístiques»:  
- En municipis de fins a 1.000 habitants: un 70 % del cost subvencionable.  
- En municipis entre 1.001 i 5.000 habitants: un 65 % del cost subvencionable.  
- En municipis entre 5.001 i 20.000 habitants: un 60 % del cost subvencionable.  
- En municipis de més de 20.001 habitants: un 50 % del cost subvencionable.  
  
- Programa 6 «Adequació i millora de les instal·lacions de la xarxa Tourist Info»:  
- En municipis de fins a 1.000 habitants: un 52,50 % del cost subvencionable.  
- En municipis entre 1.001 i 5.000 habitants: un 47,50 % del cost subvencionable.  
- En municipis entre 5.001 i 20.000 habitants: un 42,50 % del cost subvencionable.  
- En municipis de més de 20.001 habitants: un 32,50 % del cost subvencionable.  
  
6t. Com a resultat del que s'ha exposat en els apartats anteriors, la Comissió ha acordat informar favorablement sobre la concessió de subvenció, per a cada programa, a les sol·licituds que figuren en el document annex II «Sol·licituds favorables P1, P2, P3, P4, P5 i P6» de l'acta de la sessió, en el qual consten els imports d'ajuda i les actuacions a subvencionar.  
  
7é. Traslladar els acords anteriors a la directora de l'Agència Valenciana del Turisme, perquè, en compliment de l'article 8.3 de la Resolució de 18 de febrer de 2016, per la qual es convoquen les presents ajudes, emeta la corresponent proposta de resolució.  
  
Fonaments de dret  
  
Primer. La Resolució de 18 de febrer de 2016, del president de l'Agència Valenciana del Turisme per la qual es convoquen les ajudes 2016 de l'Agència Valenciana del Turisme dirigides a les entitats locals de la Comunitat Valenciana; l'Ordre 34/2014, de 4 de novembre, de la Conselleria d'Economia, Indústria, Turisme i Ocupació, per la qual es fixen les bases reguladores per a la convocatòria i concessió d'ajudes per l'Agència Valenciana del Turisme; la Llei 38/2003, de 17 de novembre, General de Subvencions, i el seu Reglament, aprovat pel Reial Decret 887/2006, de 21 de juliol, i la resta de normativa d'aplicació.  
Segon. La competència per a dictar la present proposta l'ostenta la directora de l'Agència Valenciana del Turisme d'acord amb les competències assignades per l'article 9 del Decret 209/2004, de 8 d'octubre del Consell de la Generalitat, pel qual s'aprova el Reglament de l'Agència Valenciana del Turisme, així com l'article 8.3, de la Resolució de 18 de febrer de 2016, mencionada en el fonament primer.  
Tercer: L'article 55.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, pel qual s'estableix que podran refondre's en un únic acte, acordat per l'òrgan competent, les resolucions administratives de la mateixa naturalesa, i s'especificaran les persones o altres circumstàncies que individualitzen els efectes de l'acte per a cada interessat.  
Quart. L'article 24.4 de la Llei 38/2003, de 17 de novembre, General de Subvencions estableix que haurà de notificar-se la proposta de resolució i concedir un termini de 10 dies per a la presentació d'al·legacions.  
Cinqué. L'article 59, apartat 6, lletra b, en relació amb l'article 60, apartat 2, de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, contempla la possibilitat que els actes administratius siguen objecte de publicació, amb efectes de notificació, i així ho preveu l'article 9.3 de la Resolució de 18 de febrer de 2016, per la qual es convoquen les presents ajudes.  
  
Vista la relació de fets i vists els fonaments de dret, es proposa:  
  
  
I. Concedir subvenció als sol·licitants de les ajudes que es detallen en el document annex de la present proposta, amb indicació de l'actuació a subvencionar i l'import de l'ajuda, corresponents al Programa 1 «Adequació i posada en valor turístic dels recursos», Programa 2 «Impuls al turisme sostenible», Programa 3 «Impuls a l'excel·lència turística», Programa 4 «Millora de la senyalització turística», Programa 5 «Impuls imatge de les destinacions turístics» i Programa 6 «Adequació i millora de les instal·lacions de la xarxa Tourist Info» de la Resolució de 18 de febrer de 2016, per la qual es regeix la present convocatòria.  
L'efectivitat de les subvencions estarà subordinada al compliment de les condicions següents:  
a) La realització de l'activitat per a la qual es concedeix la subvenció serà d'exclusiva responsabilitat del beneficiari. Així mateix, seran a càrrec seu els mitjans humans i materials que necessiten per al seu compliment.  
b) Correspon al beneficiari sol·licitar tots els permisos, autoritzacions i llicències que corresponguen a la naturalesa del projecte a incentivar.  
c) El beneficiari comunicarà a l'Agència Valenciana del Turisme l'obtenció o sol·licitud d'altres ajudes per a la mateixa finalitat procedents d'altres administracions o ens públics o privats.  
d) El beneficiari situarà de forma visible el distintiu en què es fa constar que el projecte ha comptat amb la col·laboració de l'Agència Valenciana del Turisme, disponible en l'adreça d'internet:   
http://www.turisme.gva.es/opencms/opencms/turisme/es/contents/subvencion/distintivos.html.  
e) Qualssevol altres condicions previstes en la Resolució de 18 de febrer de 2016, per la qual es convoquen les presents ajudes; en la Llei 38/2003, de 17 de novembre, General de Subvencions, entre aquestes les assenyalades en els seus articles 13 i 14; en l'Ordre 34/2014, de 4 de novembre, de la Conselleria d'Economia, Indústria, Turisme i Ocupació, per la qual es fixen les bases reguladores per a la convocatòria i concessió d'ajudes per l'Agència Valenciana del Turisme, així com en qualsevol altra disposició en vigor, aplicable a aquestes ajudes.  
f) Les presents ajudes es consideraran acceptades per cada un dels interessats si en un termini de 10 dies hàbils, a comptar de la notificació de la present proposta, no han comunicat a l'Agència Valenciana del Turisme la seua renúncia a la subvenció. L'acceptació de la subvenció implicarà l'acceptació de la inclusió en la llista de beneficiaris que en el seu moment es publicarà en el Diari Oficial de la Comunitat Valenciana.  
g) La justificació de l'actuació objecte d'ajuda haurà de realitzar-se d'acord amb el projecte subvencionat i en els termes fixats en l'esmentada Resolució de 18 de febrer de 2016 i en la resolució de concessió.  
  
h) La justificació de l'actuació s'efectuarà mitjançant la presentació de la documentació que es relaciona en l'article 12.2 de la Resolució de 18 de febrer de 2016, del president de l'Agència Valenciana del Turisme, per la qual es convoquen les presents ajudes.  
En el cas del Programa 3, «Impuls a l'excel·lència turística», s'aportarà, a més, la documentació exigida per al dit programa en l'annex I de l'esmentada resolució de 18 de febrer.  
i) El Termini de presentació de la documentació justificativa finalitzarà en les dates següents:  
El dia 14 d'octubre de 2016 per a les sol·licituds acollides al Programa 3 «Impuls a l'excel·lència turística». Haurà d'estar finalitzada l'actuació objecte de l'ajuda en la dita data.  
El dia 15 de novembre de 2016 per a les sol·licituds acollides a la resta de programes de la convocatòria. Haurà d'estar finalitzada l'actuació objecte de l'ajuda en la dita data.  
Sense perjuí de l'anteriorment establit, en el cas de les sol·licituds l'actuació subvencionable de les quals tinga caràcter plurianual, el termini de justificació finalitzarà el 15 de novembre de 2016 per a les partides del projecte a executar en 2016 i el 15 de juny de 2017 per a les partides del projecte a executar en 2017.  
j) L'import a justificar coincidirà, com a mínim, amb la totalitat del cost subvencionable. En cas que l'import del cost subvencionable justificat de manera conforme siga inferior al cost subvencionable establit en la resolució de concessió, l'import de l'ajuda a lliurar disminuirà en idèntica proporció, i donarà lloc a la pèrdua parcial del dret al cobrament de la subvenció.  
Sense perjuí de l'anteriorment exposat, en el cas d'aquelles sol·licituds l'import de l'ajuda a lliurar de les quals siga el màxim establit en la convocatòria per al programa que corresponga, hauran de justificar la totalitat del pressupost d'execució de l'actuació.  
k) En cas que el cost subvencionable justificat de manera conforme siga inferior a l'import mínim establit en cada programa, perquè l'actuació siga subvencionable es produirà la perduda total del dret al cobrament de la subvenció concedida.  
l) L'alteració d'algunes de les característiques del projecte o activitat aprovats, l'incompliment de condicions i terminis establits en la resolució, la nul·la execució o execució parcial de la inversió, la falta o incompleta justificació de despeses efectivament realitzades i la concessió després de la presentació de la sol·licitud d'altres ajudes públiques o privades que en el seu conjunt excedisquen l'import del cost subvencionable de l'actuació, podran donar lloc a la pèrdua del dret al cobrament total o parcial de la subvenció concedida.  
  
II. Publicar la present proposta en el Diari Oficial de la Comunitat Valenciana, amb efectes de notificació, i concedir un termini de 10 dies hàbils, a comptar de l'endemà de la publicació, per a la presentació d'al·legacions i posant de manifest l'expedient als interessats.  
  
  
València, 12 de juliol de 2016.- La directora de l'Agència Valenciana del Turisme: Raquel Huete Nieves.